**ΚΑΝΟΝΕΣ ΕΠΙΤΗΡΗΣΗΣ ΕΦΗΜΕΡΙΑΣ 2022-2023**

**ΠΡΑΞΗ 1η /09-09-2022**

**Θέμα 3ο: Λειτουργία σχολείου**

**(α)** ***Επιτήρηση μαθητών - Εφημερία***

Λαμβάνοντας υπόψη το ΠΔ 79/2017 και τις ιδιαιτερότητες του σχολείου, ο Σύλλογος διδασκόντων

**αποφασίζει ομόφωνα**

τους παρακάτω κανόνες εφημερίας-επιτήρησης των μαθητών:

* Απαλλάσσονται της εφημερίας-επιτήρησης στην αυλή η Διευθύντρια του σχολείου Κουκουρίκου Αρεστούλα, και η Υποδιευθύντρια Γανοπούλου Κυριακή.
* Οι εφημερεύοντες εκπ/κοί οφείλουν να βρίσκονται στο σχολείο στις 08.00.
* Προσέλευση – αποχώρηση μαθητών: Α, Β, Γ: μικρή πόρτα αυλής, Δ, Ε, ΣΤ: μεγάλη πόρτα αυλής. Την προσέλευση των μαθητών επιτηρεί η Διευθύντρια.
* Ορίζονται δύο (2) εκπαιδευτικοί καθημερινά με πρόγραμμα ανά μήνα. Θα έχουν την ευθύνη προσέλευσης, επιτήρησης διαλειμμάτων και αποχώρησης των μαθητών/τριών των Α, Β, Γ και Δ, Ε, ΣΤ.
* Οι εκπ/κοί εφημερίας είναι υπεύθυνοι για την αποχώρηση με λεωφορείο των μαθητών από τον Κρεβατά.
* **Σε περίπτωση μη αποχώρησης μαθητή λόγω αργοπορίας του κηδεμόνα του, οι εφημερεύοντες οδηγούν το μαθητή στο χώρο της Βιβλιοθήκης και ενημερώνουν τη Διεύθυνση του σχολείου.**
* Οριοθετείται η αυλή κατά τάξεις/τμήματα.
* Οι μαθητές της Α΄ και Β΄ τάξης αποχωρούν 5΄ νωρίτερα κατά τη λήξη των μαθημάτων και κατευθύνονται στην έξοδο του σχολείου συνοδεία των εκπ/κών που διδάσκουν την τελευταία διδακτική ώρα και παραδίδονται στους γονείς-συνοδούς τους.
* Οι μαθητές των τμημάτων των εφημερευόντων εκπ/κών αποχωρούν 2΄ νωρίτερα και οργανωμένα κατευθύνονται στην έξοδο του σχολείου συνοδεία των εκπ/κών.
* Με τη λήξη των μαθημάτων, αποχωρούν οι μαθητές των υπόλοιπων τμημάτων/ τάξεων (που δεν εμπίπτουν στις προηγούμενες δύο περιπτώσεις) κατά τμήματα και οργανωμένα κατευθύνονται στην έξοδο του σχολείου συνοδεία των εκπ/κών που διδάσκουν την τελευταία διδακτική ώρα.
* Οι μαθητές που παρακολουθούν το Ολοήμερο πρόγραμμα, με τη λήξη των μαθημάτων, κάνουν 5΄διάλειμμα προκειμένου να απολυμανθούν και να αεριστούν οι αίθουσες σίτισης. Στη συνέχεια ακολουθούν το πρόγραμμα.
* Οι εκπ/κοί που αποχωρούν την τελευταία διδακτική ώρα – εκτός των εφημερευόντων- βοηθάνε στη διανομή **των σχολικών γευμάτων**.
* Σε περίπτωση δυσμενών συνθηκών τα διαλείμματα γίνονται μέσα στις τάξεις, με επιτήρηση των διδασκόντων της προηγούμενης ώρας.
* Υπεύθυνος για την επιτήρηση των μαθητών κατά τη διάρκεια της διδακτικής ώρας είναι ο εκπαιδευτικός που διδάσκει τη συγκεκριμένη ώρα. Ο εκπ/κός εισέρχεται στην αίθουσα μαζί με τους μαθητές και μετά το τέλος του μαθήματος εξέρχεται από αυτή όταν έχουν αποχωρήσει όλοι οι μαθητές, συνοδεύοντας τους μαθητές στο προαύλιο.
* Οι εκπαιδευτικοί έχουν την ευθύνη στο να ανοίγουν και να κλειδώνουν οι αίθουσες. Δεν δίνονται κλειδιά σε μαθητές.

***Εφημερία κατά τη διάρκεια του Ολοήμερου***

*Οι εκπ/κοί που απασχολούνται στο Ολοήμερο:*

*- Έχουν την ευθύνη επίβλεψης των μαθητών κατά την ώρα της σίτισης και την τήρηση των κανόνων υγιεινής και καθαριότητας της συγκεκριμένης αίθουσας.*

- *Μετά τη Σίτιση-Χαλάρωση, κατευθύνουν τους μαθητές στην αυλή του σχολείου και τους επιβλέπουν. Παρέχουν στους μαθητές αθλητικό ή παιδαγωγικό υλικό (μπάλες, στεφάνια, επιτραπέζια παιχνίδια, βιβλία κλπ.) και είναι υπεύθυνοι για την συγκέντρωση αυτών στο τέλος του διαλείμματος και την τοποθέτησή τους στους αντίστοιχους αποθηκευτικούς χώρους.*

*- Στις 14.55΄, κατευθύνουν τους μαθητές στην αυλή του σχολείου, παραδίδουν δε τους μαθητές που αποχωρούν τη συγκεκριμένη ώρα στους γονείς – συνοδούς (όπου προβλέπεται).*

|  |  |
| --- | --- |
| Μικρή αυλή και προέκταση: Α΄και Β΄ | |
|  | Μπάσκετ έως κιόσκι: Γ΄ και Δ΄ |
| Κιόσκι έως βρύσες : Ε΄ και ΣΤ΄ |